Edward forteller at Bella burde utføre en abort. Hun nekter, og overbeviser Edwards søster - Rosalie - om å være hennes livvakt. De flytter til hjem-byen Forks, Washington. Jacob Black besøker Cullen-familiens hjem, hvor han oppdager Bella blek, undervektig og synlig gravid. Han blir veldig opprørt over Bellas sviktende helse, og sier at Carlisle burde avbryte graviditeten så snart som mulig for å redde livet hennes. Men Bella velger å fortsette svangerskapet. Jacob skifter form, og arrangerer et møte i skogen sammen med de andre ulvene angående Bellas graviditet. Sam mener at babyen ikke vil være i stand til å kontrollere suget etter menneske-blod, etter at barnet er født. Sam mener de burde drepe Bella med en gang, for å sikre at hennes ufødte barn ikke skader noen. Men Jacob nekter å la dem skade Bella, fordi han fremdeles har følelser for henne - og hun ikke har gjort noe galt.